In en om die huis: Gebakte Jelliepoeding
7 eetlepels meelblom
1⁄4 koppie melk knippie sout
1 pakkie lemoenjellie 1⁄2 koppie suiker
Klop die botter en suiker saam tot dit romerig is en voeg die geklitste eiers by.
Los die koeksoda op in die melk. Sif die droë bestanddele saam en voeg om die beurt met die melk by die geroomde mengsel. Kook 1 pakkie jellie poeier, 1⁄2 koppie suiker en 2 koppies kookwater saam vir 5 minute.
Gooi die kokende stroop in ‘n vuurvaste bakskottel en skep die deeg daarin.
Bak in ‘n matige oond 180C vir 45 minute.
Posted by In en om die Huis at 23:25 Dag 9: GELOOF WAT BERGE VERSKUIF - Benescke
’n Verlamde man op ’n draagbaar en ’n offisier in Kapernaum. Wat het hierdie twee mans in gemeen?
Toe die verlamde man en sy vier vriende sien dat die skare mense rondom Jesus hulle gaan verhoed om by Hom uit te kom, het hul ’n plan bedink. Hulle het bo-op die huis se dak geklim, die dakteëls verwyder en hul vriend met toue op sy mat tot voor Jesus afgesak.
In Lukas 5 lees ons dat hierdie mans se geloof Jesus diep geraak het. Luister na sy reaksie in Lukas 5:24: “Staan op, vat jou draagbaar en gaan huis toe.” Die verlamde man is in daardie oomblik van sy verlamming genees. Hy het opgestaan en huis toe vertrek terwyl hy aangehou het om God te prys.
In Matteus 8 lees ons van ’n offisier in Kapernaum wat na Jesus kom om hom te vra om sy slaaf in pyn te genees. Toe Jesus aanbied om saam met hom na sy huis te gaan, antwoord die offisier: “Here, ek is nie werd dat U onder my dak inkom nie. Sê maar net ‘n woord, en my slaaf sal gesond word.” Jesus was verwonderd deur die man se geloof. In Matteus 8:10 sê Hy: “Ek het nog by niemand in Israel so ‘n groot geloof teëgekom nie.” Die offisier se slaaf was in daardie oomblik genees.
Geloof trek God se aandag. In 2 Kronieke 16:9 lees ons: “Die Here het sy oë oral op die aarde sodat Hy dié kan help wat met hulle hele hart op Hom vertrou.” Ook in Matteus 17:20 sê Jesus: “As julle maar geloof het so groot soos ‘n mosterdsaadjie, sal julle vir hierdie berg sê: ‘Gaan staan daar anderkant!’ en hy sal gaan. Niks sal vir julle onmoontlik wees nie.”
God sien raak wanneer ons ’n stap van geloof neem. Ook sien Hy raak as ons Hom bly vertrou vir ’n deurbraak omdat ons weet dat niks vir Hom onmoontlik is nie. Geloof laat God stilstaan en dit beweeg sy Hand. Sterkte.